100-åring fikk «lappen» for to nye år
– Det er ikke mange 100 åringer som fortsatt har sertifikat, men på den annen side er det ikke så mange som blir hundre år heller, sier jubilanten til VG. Den store dagen har han allerede feiret med barn, barnebarn - og oldebarn. – Det var hundre års fest på lørdag, så det blir rolig på selve dagen, sier Håvard Jordet. I sitt yrkesaktive liv var han kommunerevisor i Elverum . Han legger imidlertid ikke skjul på at det er nærmest et «Elverum-sertifikat» han har nå. – Det blir bare til at jeg bruker bilen til småkjøring her i Elverum. Jeg bor jo hjemme fortsatt og da er det greit å kunne bruke bil til butikken og sånt, sier Jordet. Men i sin 82 år lange «karrière» med førerkort, har han da prøvd seg på lengre turer enn som så også. les også– Jeg har kjørt en tur til Kirkenes en gang, men det er endel år siden. Men det er ikke sålenge siden jeg tok turen til Steinkjer for å besøke datteren min - og familien hennes som bor der, sier Håvard Jordet.
Onsdag fyller Håvard Jordet fra Elverum 100 år. Nylig fikk han fornyet førerkortet for ytterligere to år.